Document ID: 32006R0394

32006R0394
L 074/1
JURNALUL OFÍCIAL AL UNIUNII EUROPENE
REGULAMENTUL (CE) NR. 394/2006 AL CONSILIULUI
din 27 februarie 2006
de modificare și actualizare a Regulamentului (CE) nr. 1334/2000 de instituire a unui regim comunitar de control al exporturilor de produse și tehnologii cu dublă utilizare
CONSILIUL UNIUNII EUROPENE,
având în vedere Tratatul de instituire a Comunității Europene și, în special, articolul 133 al acestuia,
având în vedere propunerea Comisiei,
întrucât:
(1)
Regulamentul (CE) nr. 1334/2000 (1) prevede că produsele cu dublă utilizare (inclusiv produsele software și tehnologiile) sunt supuse unui control eficient atunci când sunt exportate din Comunitate.
(2)
Pentru a permite statelor membre și Comunității să își respecte angajamentele internaționale, anexa I la Regulamentul (CE) nr. 1334/2000 stabilește lista comună a produselor și tehnologiilor menționate la articolul 3 din regulamentul respectiv, care pune în aplicare acordurile internaționale asupra controlului produselor cu dublă utilizare, inclusiv Aranjamentul de la Wassenaar, Regimul de Control al Tehnologiilor pentru Rachete (MTCR), Grupul Furnizorilor Nucleari (NSG), Grupul Australia și Convenția privind Interzicerea Armelor Chimice (CWC).
(3)
Articolul 11 din Regulamentul (CE) nr. 1334/2000 prevede că anexele I și IV sunt actualizate cu respectarea obligațiilor și angajamentelor pertinente și a tuturor modificărilor acestora, pe care le-a acceptat fiecare stat membru în calitate de membru al regimurilor internaționale de neproliferare și de control al exporturilor sau în temeiul ratificării tratatelor internaționale în materie.
(4)
Este necesar ca anexele I și IV ale Regulamentului (CE) nr. 1334/2000 să fie modificate pentru a lua în considerare modificările adoptate prin Aranjamentul de la Wassenaar, Grupul Australia, MTCR și NSG după modificările operate prin Regulamentul nr. 1504/2004.
(5)
Pentru a facilita consultarea de către autoritățile care răspund de controalele la export și de către operatori, este necesar să fie publicată o versiune actualizată și consolidată a anexelor la Regulamentul (CE) nr. 1334/2000.
(6)
Este necesar ca Regulamentul (CE) nr. 1334/2000 să fie modificat în consecință,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 1334/2000 se înlocuiește cu textul din anexa la prezentul regulament.
Articolul 2
Prezentul regulament intră în vigoare în a treizecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 februarie 2006.

Labels: 7
3